als_Latn dik_Latn sag_Latn
Sulmuesi i Melbourne Victory, Besart Berisha muaj më parë vendosi të bënte sakrifica të mëdha për të ardhur për të luajtur për Kombëtaren e Kosovës, në mënyrë që talentin dhe përvojën e tij ta shfrytëzonte në të mirë të vendit të tij.
Por, jo gjithçka ka shkuar siç kishte planifikuar dhe kjo për arsye të trajnerit Albert Bunjaki.
Berisha gjatë një bisede për Gazeta Express, insiston se Bunjaki ka mungesë profesionalizmi, nuk ka taktikë, organizim dhe për këtë Kosova ka nevojë për një trajner të ri, i cili me talentet që ka Kosova do ta drejtonte drejt majave të futbollit.
“Mungesa ndaj Turqisë? Nuk mundem as unë ta kuptojë këtë vendim të tij edhe pse luajë që 15 vite e më shumë, kurrë në jetë një trajner nuk më ka prit më keq. Ai më ka thënë se nuk po më qet për të luajtur se nuk donë ta fitojë ndeshjen ndaj Turqisë, por donë me e mbrojte rezultatin. Kur dikush nuk donë me qit sulmues për ta fituar ndeshjen, nuk të qet me luajte”, tha fillimisht Berisha për Express.
“Unë jam dëshpëruar shumë, jam hidhëruar shumë me Albertin në shumë aspekte, jo vetëm pse nuk kam luajtur, por se kemi talente, yje kaq të mëdhenj e që kam respekt për ta, nuk po munden me u shfrytëzu maksimalisht, sepse këta janë lojtarë që mund të fitojnë ndeshje, munden me arrite me Kosovën, mundën me e ngritë Kosovën shumë lartë, por kur nuk kanë trajner, që nuk din as taktikë, as nuk din me ba stërvitje, as hiç hiç me organizua diçka, ai është Alberti. Unë kurrë nuk kam pa kështu”, vazhdoi i mllefosur Berisha.
Ai insiston se nuk është problem mos aktivizimi i tij, por ai dëshiron që t’i ndihmojë Kosovës, duke treguar se Bunjaki nuk është i duhuri dhe se ai ka nevojë për një trajner të ri.
“Nuk është problem që unë nuk luajë, por ia kam borxh Kosovës me tregu që na kemi nevojë për një trajner që vjen këtu, sepse ne po duam t fitojmë, me e gëzuar popullin edhe me e drejtua vendin tonë përpara, me e njohtë krejt bota, me e ditë që na fitojmë lojë. E na deri sa e kemi Albertin, na veç jemi duke u mbrojte, pa taktik, zero. Kështu kemi me e humbë çdo lojë”, shtoi me tutje.
“Unë kam vendos prej sot që të mos luajë për Kosovën, pasi si tip që jam, unë dua të fitojë lojë, unë nuk mundem me u përshtat me këtë trajner. Sa të është Alberti unë më nuk jam. Unë jam në momentin më të mirë në karrierën time, pasi mundem me e ndihmua me gola, me lojën time dhe përvojën time. Por unë nuk mundem me një trajner që thotë unë nuk dua me e fitua lojën”.
Ai po ashtu tregoi se nuk është i vetmi që nuk dëshiron të luajë me Bunjakin, pasi janë edhe disa lojtarë të tjerë, por të cilët kanë frikë të flasin publikisht.
“Janë edhe disa lojtarë që janë shumë ylla, por që nuk duan të flasin, po unë kam përvojë, nuk kam problem me këtë punë, sepse nuk e bëj për vete, por po më dhimbet me humbë kohë. Kosova tash duhet të fillojë të fitojë ndeshje dhe për këtë na duhet gjithqysh një trajner i ri, që na e kuptojmë, ka filozofi të lojës, për dallim nga Alberti që nuk ka filozofi”.
“Ai vetëm na thotë, ti luan këtu, ti luan këtu edhe na nuk dimë asgjë. Ai nuk na përgatit siç duhet. Këto janë arsyet që unë besoj se Kosova është duke humbur kohë me këtë trajner. Me dy lojë e kam pa se Kosova duhet të reagojë, jo për të më ndihmuar mua, po lojtarët, yjet e Kosovës me e que Kosovën përpara”.
Krejt në fund, Berisha tha se është i gatshëm gjithmonë të luaj për Kosovën, pasi beson se ka shumë për t’i dhënë, por me një trajner të ri dhe profesionist, i cili do të ndihmonte edhe lojtarët tjerë të ri të rriteshin.
“Unë jam i gatshëm me iu kthye Kosovës, pasi jam në një fazë shumë të mirë, ku mundem me i ndihmuar Kombëtares dhe me gjithë kënaqësi kam ardhur. Skam ardhur për Albertin, por për Kosovën, sepse kanë pas nevojë për ndihmë. Dua t’i ndihmojë Kosovës që me arrite sa më shumë”, tha në fund Berisha.
Bunjaki në gjashtë ndeshje zyrtare sa ka drejtuar Kosovën në kualifikimet për Kupën e Botës, ka marrë një barazim në ndeshjen e parë dhe është mposhtur në pesë ndeshjet e fundit. /Express/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn